CELEX: 31993D0590
Language: el
Date: 1993-11-05 00:00:00
Title: 93/590/ΕΚ: Απόφαση της Επιτροπής της 5ης Νοεμβρίου 1993 για την αγορά από την Κοινότητα αντιγόνων αφθώδους πυρετού στα πλαίσια της κοινοτικής δράσης που αφορά αποθέματα αντιαφθώδους εμβολίου

Avis juridique important

|

31993D0590

93/590/ΕΚ: Απόφαση της Επιτροπής της 5ης Νοεμβρίου 1993 για την αγορά από την Κοινότητα αντιγόνων αφθώδους πυρετού στα πλαίσια της κοινοτικής δράσης που αφορά αποθέματα αντιαφθώδους εμβολίου  

Επίσημη Εφημερίδα αριθ. L 280 της 13/11/1993 σ. 0033 - 0034 Φινλανδική ειδική έκδοση: Κεφάλαιο 3 τόμος 53 σ. 0178  Σουηδική ειδική έκδοση: Κεφάλαιο 3 τόμος 53 σ. 0178 

ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Νοεμβρίου 1993 για την αγορά από την Κοινότητα αντιγόνων αφθώδους πυρετού στα πλαίσια της κοινοτικής δράσης που αφορά αποθέματα αντιαφθώδους εμβολίου(93/590/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 93/439/ΕΟΚ της Επιτροπής (2), και ιδίως το άρθρο 14,  την απόφαση 91/666/ΕΟΚ του Συμβουλίου της 11ης Δεκεμβρίου 1991 για τη δημιουργία κοινοτικών αποθεμάτων εμβολίων κατά του αφθώδους πυρετού (3), και ιδίως τα άρθρα 5 και 7,  Εκτιμώντας:  ότι, σύμφωνα με την απόφαση 91/666/ΕΟΚ, η αγορά αντιγόνων εντάσσεται στη δράση της Κοινότητας που έχει ως στόχο να δημιουργήσει κοινοτικά αποθέματα αντιαφθώδους εμβολίου- ότι η Επιτροπή προκήρυξε διαγωνισμό για την υποβολή προσφορών για την προμήθεια αντιγόνων- ότι η Επιτροπή εξέτασε τις υποβληθείσες προσφορές αφού έλαβε υπόψη της τους ακόλουθους παράγοντες:  - τις τεχνικές απαιτήσεις του παραρτήματος ΙΙ της απόφασης 91/666/ΕΟΚ και άλλα κριτήρια που αναφέρονται στο άρθρο 5 αυτής της απόφασης,  - ότι ορισμένες εγκαταστάσεις δεν είναι σε θέση να προμηθεύσουν όλες τις δόσεις ορισμένων αντιγόνων,  - την ανάγκη όσον αφορά την εγκατάσταση παραγωγής να βρίσκεται σε πλήρη συμφωνία με τις κατευθυντήριες γραμμές της ορθής παραγωγικής πρακτικής- ότι η Επιτροπή ως πρώτο βήμα επέλεξε την εταιρεία Rhone-Merieux για να προμηθεύσει 5 εκατομμύρια δόσεις κάθε επιμέρους τύπου Α5, Α22, 01 ευρωπαϊκό στέλεχος και 01 στέλεχος Μέσης Ανατολής- ότι για την εγκατάσταση που θα προμηθεύσει τα άλλα στελέχη, στο  παράρτημα Ι της απόφασης 91/666/ΕΟΚ, θα ληφθεί απόφαση μετά από νέα προκήρυξη υποβολής προσφορών- ότι πρέπει να προβλεφθούν χρηματοδοτικές διατάξεις για να επιτραπεί στην Επιτροπή να αγοράσει αυτά τα στελέχη από την Rhone-Merieux- ότι, σύμφωνα με τις διατάξεις του άρθρου 7 της απόφασης 91/666/ΕΟΚ, είναι αναγκαίο να καθοριστούν οι κανόνες διανομής των αποθεμάτων αντιγόνου, μεταξύ των τραπεζών αντιγόνων που ορίζονται στο άρθρο 3 της εν λόγω απόφασης- ότι είναι σκόπιμο κάθε στέλεχος να διαιρείται ισοδύναμα μεταξύ των τραπεζών- ότι τα αποθηκευμένα στελέχη σε κάθε τράπεζα πρέπει να συνδέονται γεωγραφικά με την περιοχή που παρουσιάζει τον μεγαλύτερο κίνδυνο- ότι, σύμφωνα με το άρθρο 40 της απόφασης 90/424/ΕΟΚ, οι έλεγχοι που προβλέπονται στα άρθρα 8 και 9 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 για την χρηματοδότηση της κοινής γεωργικής πολιτικής (4) πρέπει να εκτελεστούν-  ότι επίσης, πρέπει να προβλεφθούν ορισμένες ειδικές διατάξεις- ότι τα μέτρα που προβλέπονται στην απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  1. Η Κοινότητα προβαίνει στην αγορά 5 εκατομμυρίων δόσεων από κάθε στέλεχος αντιαφθώδους που αναφέρονται κατωτέρω:  - Α5 ευρωπαϊκό στέλεχος,  - Α22 στέλεχος μέσης ανατολής,  - 01 στέλεχος μέσης ανατολής,  - 01 ευρωπαϊκό στέλεχος,  για μέγιστο κόστος 4 065 εκατομμυρίων Ecu.  2. Τα αντιγόνα που αναφέρονται στην παράγραφο 1 πρέπει να παραδοθούν από την Rhone-Merieux, Pirbright Laboratory, Ash Road, Surrey, Ηνωμένο Βασίλειο.   Άρθρο 2  1. Σύμφωνα με τους στόχους του άρθρου 1, η Επιτροπή συνάπτει σύμβαση με την Rhone-Merieux, εξ ονόματος της Ευρωπαϊκής Κοινότητας.  2. Ο γενικός διευθυντής της Γενικής Διεύθυνσης Γεωργίας, εξουσιοδοτείται να υπογράψει τη σύμβαση εξ ονόματος της Επιτροπής των Ευρωπαϊκών Κοινοτήτων.  3. Η πληρωμή της Rhone-Merieux θα πραγματοποιηθεί σύμφωνα με τους όρους της σύμβασης που προβλέπονται στην παράγραφο 1.   Άρθρο 3  Το αντιγόνο διαιρείται μεταξύ των τεσσάρων τραπεζών αντιγόνων ως εξής:  α) Bayer, Κολωνία και το Ινστιτούτο Υγιεινής των Ζώων, Pirbright: 2,5 εκατομμύρια δόσεις για κάθε ευρωπαϊκό στέλεχος 01 και Α5, σε κάθε τράπεζα- β) LNPB, Λυών και 1ZP, Brescia: 2,5 εκατομμύρια δόσεις για κάθε στέλεχος Μέσης Ανατολής 01 και Α22 σε κάθε τράπεζα.   Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 5 Νοεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 224 της 18. 8. 1990, σ. 19.  (2) ΕΕ αριθ. L 203 της 13. 8. 1993, σ. 34.  (3) ΕΕ αριθ. L 368 της 31. 12. 1991, σ. 21.  (4) ΕΕ αριθ. L 94 της 28. 4. 1970, σ. 13.